Mésy Faber
D' (oder Mesy Faber), gebuer den 20. Oktober 1925 als Marie-Madeleine Bergamini a gestuerwen den 2. Januar 2020 zu Beetebuerg, war eng Lëtzebuerger Operettesängerin a Schauspillerin.

No hiren Ufäng am Hollerecher Gesangsveräin koum si 1950 op d'Operettebün, déi deemools ënner der Leedung vum Auguste Donnen stoung. Mat hirer Mezzosopranstëmm huet si meeschtens Rolle vun der Soubrette iwwerholl. Si huet hir Gesangs- a Schauspillertalenter awer och an de Revuen am Theater an am Variété-Ensemble vun der Nationallotterie virgedroen.

1958 huet si zesumme mat der däitscher Sängerin Caterina Valente am Paräisser Olympia den zweete Präis an engem Chansonsconcours gewonnen, dee vun Europe 1 organiséiert gi war.

D'Mésy Faber huet ni eng professionell Carrière ageschloen, obwuel hir en ettlech Offeren, ënner anerem vum Varietétheater Bobino zu Paräis, gemaach goufen.

Filmographie 
 D'Fifties zu Lëtzebuerg (2013)
 Faustino: One Man Show (2015)

Discographie 
 Mesy Faber begleet vum Orchester Jean Roderes - Hien Ass Ke Millionar / Eng Zaletchen, His Master's Voice

Literatur 
 Roger Spautz, 1980, Die Soubrette Mésy Faber. Lëtzebuerger Journal Nr. 254, S. 11-12.

Um Spaweck 
 Aus den Archive vum CNA: De Paul Lesch, Direkter aus dem CNA, iwwer déi lëtzebuergesch Sängerin Mésy Faber. rtl.lu, 24. Oktober 2016.
 "Erlieft a Verzielt: Mésy Faber." 100komma7.lu, 21. Januar 2021.
Sängerin Mésy Faber gestorben. pressreader.com (Artikel am Luxemburger Wort vum 8. Januar 2020, S. 14)
Mesy Faber-Bergamini op IMdB

Lëtzebuergesch Sänger
Gestuerwen 2020
Gebuer 1925